**NOTĂ DE FUNDAMENTARE**

|  |
| --- |
| **Secţiunea 1 Titlul proiectului de act normativ**  **Ordonanță de urgență**  **privind modificarea alineatelor (7) – (9) ale articolului 2 din Ordonanţa de urgenţă a Guvernului nr. 121/2021 privind stabilirea unor măsuri la nivelul administrației publice centrale și pentru modificarea și completarea unor acte normative, precum și pentru stabilirea unor măsuri instituționale referitoare la gestionarea schemei de ajutor de stat pentru sprijinirea culturii de film și producției de film în România** |
| **Secţiunea a 2-a Motivul emiterii actului normativ**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **2.1. Sursa proiectului de act normativ**  Inițiativa Ministerului Antreprenoriatului și Turismului și a Ministerului Culturii  **2.2. Descrierea situației actuale**  Cinematografia este industria culturală, de importanță națională, care creează plusvaloare prin exploatarea și răspândirea diversității culturale, are drept scop realizarea, distribuirea și exploatarea filmelor cinematografice și include totalitatea activităților în acest domeniu, în înțelesul art. 2 din Ordonanței Guvernului nr. 39/2005 privind cinematografia, cu modificările și completările ulterioare.  Printre obiectivele generale ale acestei legi figurează: a) dezvoltarea industriei filmului în România și susținerea formării profesionale în domeniu; b) încurajarea inițiativei private în domeniile creației, finanțării, producției, distribuirii și exploatării filmelor românești sau realizate cu participare românească; c) afirmarea identității culturale naționale și a minorităților naționale din România prin realizarea filmelor cinematografice și promovarea acestora în circuitul mondial de valori; d) promovarea unui sistem concurențial deschis de acces la modalitățile de credit financiar din Fondul cinematografic; e) dezvoltarea cooperării cinematografice europene și internaționale; f) protejarea, dezvoltarea și punerea în valoare a patrimoniului cinematografiei naționale.  În 2018, Guvernul României a adoptat Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice. Această schemă a fost instituită având în vedere prevederile Regulamentului UE nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, și a comunicarii Comisiiei privind ajutoarele de stat pentru filme și alte opere audiovizuale, publicată în Jurnalul Oficial al Uniunii Europene din 15 noiembrie 2013.  În esență este o schemă distinctă de suportul oferit pentru produsul cultural național și filmul românesc de către Ministerul Culturii și Centrul Național al Cinematografiei și de resursele Fondului Cinematografic.  Schema de ajutor pentru sprijinirea industriei cinematografice instituită prin H.G. nr. 421/2018 răspunde în primul rând criteriilor de performanță economică și dezvoltare a infrastructurii și forței de muncă, în timp pe Ministerul Culturii și Centrul Național al Cinematografiei susține excelența artistică, accesul publicului la operele cinematografice locale, valoarea și identitatea națională.  Din punct de vedere financiar schema reprezintă un “rebate”, nu o subvenție directă. Ea presupune efectuarea întregii investiții și cheltuielilor de către beneficiar și returnarea de către stat a unui procent din cheltuielile eligibile, după ce investiția și-a produs deja efectele pozitive în economia națională. Acest proces presupune un audit acreditat. Este singura schemă de ajutor de stat în care statul român colectează în taxe și impozite întreaga sumă, înainte să ramburseze beneficiarilor parte din cheltuielile eligibile realizate pe teritoriul național.  Efectul imediat al acestei scheme de susținere a industriei a fost incontestabil. Un număr impresionant de producții internaționale cu bugete semnificative și distribuții prestigioase au ales România ca destinație, recunoscând condițiile competitive de susținere ale acestei industrii creative de către Statul Român, dar și potențialul excepțional al comunității locale de producție și nivelul profesioniștilor români din industria cinematografică.  România se alinia astfel trendului global în ceea ce privește atragerea acestei activități economice cu impact masiv. Majoritatea țărilor europene, a statelor americane și numeroase alte teritorii din lume au astfel de scheme de ajutor de stat, stimulente economice pentru industria cinematografică, recunoscând astfel importanța esențială a acestui sector economic.  În jurul țării noastre, țări est europene, precum Cehia, Ungaria, Polonia, Croația, Slovenia, Lituania, Estonia au in vigoare astfel de scheme extrem de atractive, care au crescut exponențial valoarea investițiilor străine în acest domeniu, au creat numeroase locuri de munca, au învigorat turismul național și au ridicat prestigiul cultural al țării respective in Europa si in lume.  În marile economii europene, Marea Britanie, Franța, Germania, Spania, aceste instrumente sunt implementate de mai bine de două decenii, cu rezultate impresionate în ceea ce privește volumul atras de producții internaținale, valoarea industriei locale și contribuția la produsul intern brut fiiind remarcabile.  Stimulentele / cash incentives, joacă un rol esențial în decizia producătorilor de film în alegerea teritoriului / statului în care hotărasc să realizeze producția și în construcția planului de finanțare. Producția de film reprezintă o investiție de risc și de oportunitate și aceste instrumente financiare/ stimulente fiscale oferite de statele care încurajeaza industriile creative, în general între 20-35%, au devenit standard în întreaga lume. Singurele două state din Europa care nu derulează un astfel de program în prezent sunt România și Belarus.  Predictibilitatea, transparența și managementul profesionist la nivel guvernamental al aplicării acestor stimulente definesc competitivitatea acestor scheme la nivel global și efectul lor benefic asupra economiei este mai mult decât vizibil.  Schema de ajutor de stat are caracter multianual și se derulează până la data de 31 decembrie 2023**,** cu posibilitate de prelungire. Bugetul anual maxim al schemei este de 233 milioane lei, reprezentând echivalentul a aproximativ 50 milioane euro. Se pot încheia acorduri de finanţare până la data de 31 decembrie 2023, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă.  Plata ajutorului de stat se efectuează în perioada 2018-2025, acoperind maximum 45% din cheltuielile eligibile pentru producţia de film efectuate pe teritoriul României, în baza acordurilor de finanțare încheiate, în limita creditelor bugetare aprobate anual prin legea bugetului de stat pentru această schemă.  Bugetul maxim al schemei este de 1.200.000 mii lei, respectiv echivalentul a aproximativ 250 milioane euro, defalcate astfel:  **a)** credite de angajament pentru emiterea de acorduri pentru finanţare pentru perioada 2018 - 2023;  **b)** credite bugetare pentru plata ajutorului de stat pentru perioada 2018 - 2025.  Ajutorul de stat acordat în baza schemei constă în:  a) alocări financiare nerambursabile în cuantum de 35% din totalul cheltuielilor eligibile cu achiziţia, închirierea, fabricarea de bunuri şi/sau servicii ocazionate de producţia de film, precum şi cu onorariile, salariile şi alte plăţi către persoane fizice aferente implementării proiectului în România;  b) alocări financiare nerambursabile în cuantum de 10% peste alocarea prevăzută la lit. a), cu condiţia ca producţia să promoveze o zonă geografică, un oraş sau România, destinaţiile şi obiectivele turistice româneşti din zona geografică sau oraşul promovat ori limba, tradiţiile şi obiceiurile româneşti în producţiile audiovizuale finanţate în cadrul aceleiaşi producţii cinematografice, iar desfăşurarea subiectului filmului să fie explicită vizual.  Alocările se acordă în condiţiile în care minimum 20% din bugetul total al proiectului se realizează pe teritoriul României.  Conform H.G. nr. 421/2018 și a procedurilor de analiză emise în aplicarea acesteia, documentația proiectelor depuse spre finanțare este procesată de către Secretariatul Tehnic al furnizorului, iar decizia privind finanțarea și decontarea costurilor eligibile este luată de către Comisia de Film în România.    Acordurile de finanţare se încheie în ordinea în care au fost emise hotărârile Comisiei de Film în România în limita bugetului alocat în anul următor, în conformitate cu prevederile legilor bugetare anuale, în limita bugetului maxim al schemei. Numărul total estimat de beneficiari ai schemei este de 150 de producători. În sesiunile 2018, 2019 și 2020 au fost depuse 133 de proiecte, dintre care 86 au fost aprobate.  Furnizorul schemei de ajutor de stat, stabilit prin Hotărârea Guvernului nr. 421/2018, a fost Comisia Națională de Strategie şi Prognoză. Din 09.01.2020, în conformitate cu dispozițiile art. XXVII alin (2) din Ordonanța de urgență a Guvernului nr.1/2020 privind unele măsuri fiscal -bugetare și pentru modificarea și completarea unor acte normative, Ministerul Economiei, Energiei și Mediului de Afaceria fost desemnat ca furnizor al schemei de ajutor de stat privind sprijinirea industriei cinematografice.  Ca urmare a reorganizării Ministerului Economiei, Energiei și Mediului de Afaceri prin divizare parțială, în conformitate cu prevederile Ordonanței de urgență a Guvernului nr. 212/2020 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, odată cu intrarea în vigoare a Hotărâri Guvernului nr. 315/2021 privind organizarea și funcționarea Ministerului Economiei, Antreprenoriatului și Turismului, respectiv din data de 17.03.2021, atribuțiile furnizorului schemei de ajutor de stat au fost preluate de Ministerul Economiei, Antreprenoriatului și Turismului.  Ca urmare a divizării parțiale a Ministerul Economiei, Antreprenoriatului și Turismului, conform art. 2 alin (8) din Ordonanța de urgență a Guvernului nr. 121/2021, atribuțiile furnizorului schemei de ajutor de stat au fost preluate de Ministerul Antreprenoriatului și Turismului.  În prezent, de la data ultimei ședințe a Comisiei de Film în România din data de 01.02.2021, analiza proiectelor depuse în cadrul schemei de ajutor de stat nu a fost finalizată, în lipsa infrastructurii organizaționale și a normelor de aplicare necesare, fapt ce a determinat apariția a numeroase litigii având ca obiect analizarea și aprobarea spre finanțare a proiectelor depuse, semnarea acordurilor de finanțare pentru proiectele aprobate și decontarea cererilor de plată pentru proiectele deja implementate.  Pentru anul 2022, în bugetul Ministerului Antreprenoriatului și Turismului la cap. 51.01, titlul IV Subvenții, art. 40.30 alte subventii - Program “Schema de ajutor de stat pentru sprijinirea culturii de film și producției de film în România“ au fost aprobate doar credite de angajament, în valoare de 233.000,00 mii lei. În bugetul Ministerului Antreprenoriatului și Turismului pe anul 2022 nu au fost aprobate credite bugetare, ca urmare institutia nu poate efectua plăți.  Luând în considerare că prin Hotărârea Guvernului nr. 421/2018 s-a instituit schema de ajutor de stat ce are ca scop sprijinirea culturii de film și producției de film în România, constând atât în filme cinematografice, astfel cum sunt definite la art. 1 din Ordonanța Guvernului nr. 39/2005 privind cinematografia, aprobată cu modificări și completări prin Legea nr. 328/2006, cu modificările și completările ulterioare, cât și în filme și seriale de televiziune, precum și orice alte producții audiovizuale astfel cum sunt definite în Convenția Europeană asupra coproducțiilor cinematografice, prin atragerea de producții străine,    Având în vedere că în conformitate cu art. 2 din Ordonanta de urgență a Guvernului nr. 121/2021, Ministerul Antreprenoriatului și Turismului este furnizorul schemei de ajutor de stat pentru sprijinirea culturii de film și producției de film în România constituită, conform prevederilor Hotărârii Guvernului nr. 421/2018, preluând această activitate prin reorganizarea Ministerului Economiei, Energiei și Mediului de Afaceri și respectiv a Ministerului Economiei, Antreprenoriatului și Turismului, care au preluat atribuțiile furnizorului al schemei de ajutor de stat, respectiv Comisia Națională de Strategie și Prognoză,  Luând în considerare că schema de ajutor de stat are caracter multianual și se derulează până la data de 31 decembrie 2023, care reprezintă termenul limită până când se pot încheia acorduri de finanțare, cu respectarea legislației în domeniul ajutorului de stat, în limita creditelor de angajament aprobate anual prin legea bugetului de stat pentru această schemă, iar plata ajutorului de stat se efectuează în perioada 2018 - 2025, acoperind maximum 45% din cheltuielile eligibile pentru producția de film efectuate pe teritoriul României, în baza acordurilor de finanțare încheiate, în limita creditelor bugetare aprobate anual prin legea bugetului de stat pentru această schemă,  Având în vedere faptul că, potrivit dispozițiilor Hotărârii Guvernului nr. 421/2018, solicitantul trebuie să depună cererea de plată la autoritatea finanțatoare a schemei de ajutor de stat, ulterior finalizării proiectului de film şi utilizării fondurilor bugetare alocate, dar nu mai târziu de 2 ani de la încheierea Acordului de finanțare, însoțită de un raport de audit care să certifice suma cheltuielilor eligibile efectiv realizate în conformitate cu acordul de finanțare şi cu reglementările legale în vigoare,  Ținând cont de faptul că, pentru a fi decontate cererile de plată trebuie analizate rapoartele de audit care certifică suma cheltuielilor eligibile efectiv realizate ceea ce implică o analiză de specialitate în domeniu, precum și ținând cont de urgența realizării unei astfel de analize pentru încheierea și onorarea acordurilor de finanțare în condiții optime,  Având în vedere lipsa unei proceduri care să prevadă modalitatea de analizare a rapoartelor de audit și de decontare a cheltuielilor eligibile în cadrul schemei de ajutor de stat în baza Hotărârii Guvernului nr. 421/2018 precum și faptul că, în lipsa unei astfel de proceduri proceduri care să detalieze modalitatea de decontare a cererilor de plată, termenele de analiză aplicable furnizorului nu au început să curgă, întârzierea în soluționarea proiectelor depuse neputând fi imputată solicitanților,  În considerarea derulării unor programe de stimulare a investițiilor în acest domeniu la nivel european, România și Belarus fiind singurele state europene unde aceste programe nu funcționează, aspect ce face deblocarea schemei de ajutor de stat reglementată de H.G. nr. 421/2018 o condiție esențială pentru ca România să redevină o destinație pentru investitorii internaționali în domeniul producției operelor audiovizuale și proiectelor culturale,  Având în vedere că din totalul bugetului alocat schemei de ajutor de stat de 1.2 miliarde lei au fost apobate spre finanțare proiecte în valoare de 500 mil. lei și au fost angajate prin semnarea acordurilor de finanțare numai 380 mil. lei.,  Având în vedere întârzierile administrative în procesarea și analizarea proiectelor depuse spre finanțare în cadrul schemei de ajutor de stat în sesiunile 2018 – 2020, în prezent, mai mult de 35 de proiecte așteaptă să fie aprobate ori să fie semnate acordurile de finanțare.  În considerarea faptului că în 2021 și 2022 nu a fost deschisă o sesiune de selecție, în vederea îndeplinirii obligațiilor asumate prin H.G. nr. 421/2018 și a efectelor pozitive urmărite prin instituirea schemei de ajutor de stat, se impune prelungirea termenului de derulare a schemei de ajutor de stat, fără modificarea bugetului maxim al schemei de ajutor de stat ori a numărului estimat de beneficiari,  Luând în considerare circumstanțele excepționale de la data prezentei ordonanțe de urgență, legate de imposibilitatea finalizării analizei proiectelor depuse în lipsa aportului și expertizei specialiștilor în domeniu, cu consecința unor întârzieri semnificative în analizarea proiectelor, creșterea costurilor de administrare și apariția a numeroase litigii,  În considerarea faptului că, în lipsa unor măsuri imediate care să deblocheze administrarea schemei de ajutor, o serie de proiecte de investiții și de producție de opere audiovizuale vor fi redirecționate către alte state, care oferă deja aceste facilități, iar fără intervenția legislativă imediată, România va continua să fie ocolită de investitorii în producția de opere audiovizuale, iar companiile naționale din industrie și din domeniile conexe nu vor beneficia de condiții de finanțare adecvate pentru a derula proiecte internaționale pe teritoriul României,  Având în vedere studiile realizate de Observatorul European al Audiovizualului la nivelul Uniunii Europene (e.g. „*Mapping of film and audiovisual public funding criteria in the EU”,* „*Fiction film financing in Europe: A sample analysis of films released in 2020*”) care relevă că programele similare sunt administrate cu celeritate și eficiență în cadrul unor instituții având personal specializat în atragerea și gestionarea investițiilor în domeniul cultural, cu efecte pozitive semnificative în sectorul cultural și economia națională,  Ținând cont de faptul că Ministerul Culturii are ca și atribuții administrarea și gestionarea bunurilor, bugetelor și fondurilor alocate, prin subvenții sau finanțări nerambursabile, în materie de artă, cultură și patrimoniu, iar produsul cultural prin însăși definiția sa ține de domeniul cultural,  Având în vedere nevoia urgentă de creștere a gradului de absorbție al investițiilor private naționale și internaționale în domeniul culturii și producției de opere audiovizuale, obiectiv de importanță națională datorită impactului direct în economie și în mediul cultural și artistic,  Având în vedere importanța națională, culturală și economică, a obiectivelor urmărite prin instituirea schemei de ajutor de stat prevăzută de H.G. nr. 421/2018, respectiv:  „*a)dezvoltarea cooperării cinematografice europene şi internaţionale;*  *b)susţinerea producătorilor de film, în vederea creşterii producţiei autohtone de film;*  *c)crearea de noi locuri de muncă în industriile creative şi cele conexe;*  *d)promovarea identităţii culturale naţionale, a minorităţilor naţionale din România, a destinaţiilor şi obiectivelor turistice autohtone prin realizarea filmelor şi promovarea în circuitul mondial de valori;*  *e)sprijinirea formării profesionale în domeniul industriei filmului*.”  În conformitate cu următoarele obiective ale Ministerului Culturii, aprobate conform Programului de Guvernare 2021-2024:  *„- includerea printre prioritățile culturale strategice ale României a sectorului cinematografic, atât pentru*  *valoarea adăugată din punct de vedere economic, cât și din punctul de vedere al capacității sale de*  *internaționalizare a produselor culturale românești, prin:*  *● revalorificarea patrimoniului național cinematografic prin restaurare, remasterizare și digitalizare,*  *precum și promovarea și exploatarea la nivel național și internațional ale operelor audiovizuale de*  *patrimoniu;*  *● reforma instituțională și a întregului sistem de finanțare, distribuție, exploatare, promovare a*  *cinematografiei românești — structura și guvernanța Centrului Național al Cinematografiei, precum și*  *misiunea și obiectivele acestuia;*  *● eficientizarea instrumentelor de susținere a cinematografiei: colectarea contribuțiilor și utilizarea*  *sumelor din Fondul Cinematografic (fond extrabugetar, din care se finanțează filmele românești, festivalurile și distribuția de film) și instituirea schemei de ajutor de stat privind sprijinirea industriei cinematografice aprobate în cuantum de 250 milioane de euro; menținerea, îmbunătățirea și dezvoltarea programului de stimulare a investițiilor străine în cinematografie; promovarea unor mijloace prin care autoritățile centrale și locale pot susține, facilita și stimula dezvoltarea acestui domeniu.”*  *„• modificarea și completarea Ordonanței Guvernului nr. 39/2005 privind cinematografia și actualizarea metodologiei privind alimentarea fondului cinematografic pentru aplicarea unei abordări naționale strategice asupra rolului cinematografiei și producției audiovizuale în societatea românească*;”  Se impune ca furnizorul schemei de ajutor de stat privind sprijinirea industriei cinematografice să fie o instituție dedicată din subordinea Ministerului Culturii, urmând ca bugetul Ministerului Culturii să fie suplimentat cu sumele necesare finanțării schemei de ajutor de stat, astfel încât să se atingă obiectivele prevăzute în Hotărârea Guvernului nr. 421/2018 cu impact pozitiv asupra dezvoltării industriei cinematografice din România,  Având în vedere toate argumentele anterioare și nevoia de a interveni în reglementările actuale, se impune reglementarea, prin ordonanță de urgență, a înființării unei instituții de cultură specializate, care să urmărească și să atingă inclusive obiectivele prevăzute în Hotărârea Guvernului nr. 421/2018 cu impact asupra dezvoltării industriei cinematografice din România și să vină în sprijinul relansării economiei sectorului cultural în cel mai scurt timp de la constituirea sa,  Având în vedere necesitatea ca această instituție să devină funcțională de urgență, precum și durata necesară alocării unui personal având având expertiză și atribuții specifice particularităților proiectelor culturale,  pentru a organiza și gestiona în mod eficient schema de ajutor de stat privind sprijinirea industriei cinematografice reglementată de H.G. nr. 421/2018, precum și alte programe de atragere a investițiilor în domeniul cultural și producția de opere audiovizuale, în îndeplinirea obiectivelor asumate conform Programului de Guvernare 2021 -2024  Întrucât neadoptarea unor măsuri în regim de urgenţă ar conduce la majorarea cheltuielilor ocazionate de întârzierea în deblocarea schemei de ajutor de stat și pierderea unor sume considerabile reprezentând investiții străine în producția de opere audiovizuale pe teritoriul României,  Dat fiind faptul că aspectele indicate vizează interesul public și constituie o situație extraordinară, a cărei reglementare nu poate fi amânată, se impune adoptarea de măsuri imediate prin ordonanță de urgență.  **2.3. Schimbări preconizate**  Prin prezentul proiect de act normativ se propune înființarea unei instituții de cultură specializate, care să preia administrarea schemei de ajutor de stat instituită prin H.G. nr. 421/2018 și schimbarea furnizorului schemei de ajutor de stat în cauză și, în acest sens, modificarea alineatelor (7) - (9) ale articolului 2 din Ordonanța de urgență a Guvernului nr. 121/2021 privind stabilirea unor măsuri la nivelul administrației publice centrale și pentru modificarea și completarea unor acte normative, publicată în Monitorul Oficial al României, Partea I, nr. 1127 din 25 noiembrie 2021, cu modificările și completările ulterioare.  Furnizorul schemei de ajutor de stat va fi Ministerul Culturii, iar administratorul acesteia Oficiul de Film și Investiții Culturale, instituţie publică de cultură având personalitate juridică, subordonată Ministerului Culturii, finanţată din venituri proprii şi subvenţii acordate de la bugetul de stat, prin comasarea prin fuziune a Studioului de Creație Cinematografică și a Studioului Video Art, instituții publice aflate în subordinea Ministerului Culturii, care se desființează.  Oficiul este condus de către un manager (director general) conform dispozițiilor legale privind reglementarea managementului instituțiilor publice de cultură.    Atribuţiile, organizarea şi funcţionarea Oficiului de Film și Investiții Culturale se detaliază prin hotărâre a Guvernului, la propunerea Ministerului Culturii, adoptată în termen de 30 zile de la data intrării în vigoare a prezentei ordonanţe de urgenţă.  Personalul instituţiilor care se reorganizează se preia şi va fi suplimentat cu personalul necesar administării schemei de ajutor de stat și îndeplinirii obiectivelor Oficiului de Film și Investiții Culturale, beneficiind de drepturile salariale acordate, potrivit legii, cu încadrare în bugetul oficiului.  După constituirea Oficiului de Film și Investiții Culturale, începând cu data de 30 septembrie 2023, ajutorul plătit în conformitate cu schema de ajutor de stat privind sprijinirea industriei cinematografice, constituită conform prevederilor Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare, va fi suportat din bugetul de stat, prin bugetul Ministerului Culturii.  Furnizorul schemei de ajutor de stat este Ministerul Culturii, iar administratorul schemei de ajutor de stat va fi Oficiul de Film și Investiții Culturale, instituție de cultură specializată și aflată în subordinea Ministerului Culturii, în limita bugetului aprobat cu această destinație.  Oficiul de Film și Investiții Culturale preia de la Ministerul Antreprenoriatului și Turismului în termen de maximum 45 zile de la data intrării în vigoare a hotărârii Guvernului privind organizarea și funcționarea sa, pe bază de proces-verbal de predare-primire: toate acordurile de finanțare existente, cererile de ajutor depuse de aplicanți, cererile de plată, procesele-verbale și documentele emise de Comisia de Film România, rapoarte de audit, precum și întreaga documentație aferentă schemei de ajutor de stat pe care o deține, precum și dosarele aflate pe rolul instanțelor de judecată al căror obiect vizează derularea schemei de ajutor de stat.  Începând cu data de 30 septembrie 2023, pe baza protocolului de predare-preluare semnat, Oficiul de Film și Investiții Culturale se subrogă în drepturile și obligațiile Ministerului Antreprenoriatului și Turismului și va gestiona schema de ajutor de stat pentru sprijinirea culturii de film și producției de film în România reglementată de H.G. nr. 421/2018, conform legii și în limita bugetului aprobat cu această destinație.  Având în vedere întârzierile administrative în procesarea și analizarea proiectelor depuse spre finanțare în cadrul schemei de ajutor de stat în sesiunile 2018 – 2020, precum și necesitatea detalierii modalității de analizare a rapoartelor de audit și documentației aferente și de decontare a cererilor de plată, în lumina prevederilor H.G. nr. 421/2018 aplicabile acestor proiecte, în termen de 30 de zile de la data în vigoare a hotărârii Guvernului de organizare și funcționare a Oficiului de Film și Investiții Culturale, se va aproba prin hotărâre a Guvernului procedura de gestionare și verificare a proiectelor preluate, de încheiere a acordurilor de finanțare și de efectuare a plăților aferente schemei de ajutor de stat preluate.  Pentru a depăși întârzierile administrative în procesarea și analizarea proiectelor depuse spre finanțare în cadrul schemei de ajutor de stat în sesiunile 2018 – 2020, și pentru a atinge efectele pozitive urmărite prin instituirea schemei de ajutor de stat, se va prelungi termenul de derulare a schemei de ajutor de stat astfel încât, începând cu data preluării schemei de ajutor de stat de către Oficiul de Film și Investiții Culturale, să fie posibilă semnarea acordurilor de finanțare pentru proiectele aprobate, analizarea cererilor de finanțare pentru proiectele deja depuse, analizarea și decontarea cererilor de plată pentru proiectele implementate, precum și deschiderea sesiunii de proiecte 2023, conform programului de derulare și cu încadrarea în bugetul maxim al schemei de ajutor de stat aprobat prin H.G. nr. 421/2018, cu modificările și completările ulterioare.  Bugetul maxim al schemei va rămâne de 1.200.000 mii lei, respectiv echivalentul a aproximativ 250 milioane euro, astfel cum este reglementat de art. 3 alin. (5) din H.G. nr. 421/2018, și va fi defalcat astfel:  a) credite de angajament pentru emiterea de acorduri pentru finanţare pentru perioada 2018-2024;  b) credite bugetare pentru plata ajutorului de stat pentru perioada 2018-2027.  Numărul total estimat de beneficiari ai schemei nu se modifică, fiind de aproximativ 150 de producători.  În termen de 30 zile de la data intrării în vigoare a hotărârii Guvernului de aprobare a procedurii gestionare și verificare a proiectelor preluate, de încheiere a acordurilor de finanțare și de efectuare a plăților aferente schemei de ajutor de stat preluate, Oficiul de Film și Investiții Culturale va fi repus în termenele de analiză, iar instituția va realiza analizarea dosarelor din sesiunile anterioare predate conform art.I, cu luarea în considerare a respectării termenlor legale, a situației litigioase, cu aplicarea normei în vigoare la data emiterii actelor supuse analizării, va încheia acorduri de finanțare pentru cererile deja depuse și care îndeplinesc condițiile legale și va efectua plățile pentru acordurile de finantare pentru care există documentele cerute de lege.  Începând cu data de 30.09.2023, încetează mandatul Comisiei de Film în România, desemnată prin Ordinul Ministrului Economiei, Energiei și Mediului de Afaceri nr. 3246/2020, cu modificările ulterioare. În termen de 30 de zile de la aprobarea procedurii de preluare, analiză și decontare a proiectelor depuse în baza H.G. nr. 421/2018, Ministerul Culturii desemnează Comisia de film în România, prin ordin, conform dispozițiilor Hotărârii Guvernului nr. 421/2018, cu modificările și completările ulterioare.  Pentru activitatea ce urmează a fi desfășurată în cadrul Comisiei de film în România, membrii vor avea dreptul la o indemnizație lunară, pentru lunile în care desfășoară activitate, indiferent de numărul de ședințe, care se stabilește prin ordinul ministrului culturii prevăzut la alin (5) și nu poate depăși 10% din indemnizația stabilită pentru secretar de stat. Plata indemnizației se asigură din bugetul Ministerului Culturii.  În termen de 30 de zile de la intrarea în vigoare a hotărârii privind organizarea Oficiului de Film și Investiții Culturale, la propunerea Ministerul Culturii, Guvernul va aproba prin hotărâre, de gestionare și verificare a proiectelor preluate, de încheiere a acordurilor de finanțare și de efectuare a plăților aferente schemei preluate.    Având în vedere schimbarea furnizorului ajutorului de stat, precum și faptul că, bugetul necesar punerii în aplicare a schemei nu a fost prins în Legea bugetului de stat pentru anul 2023, prin prezentul act normativ se propune suspendarea, începând cu data intrării în vigoare a prezentei ordonanțe de urgență și până la data de 30 septembrie 2023, dată la care Oficiul de Film și Investiții Culturale se subrogă în drepturile și obligațiile Ministerului Antreprenoriatului și Turismului și exercită drepturile şi îndeplineşte obligaţiile ce decurg din calitatea de administrator al schemei de ajutor de stat, aplicării prevederilor Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare.  **2.4.**  **Alte informații** Nu au fost identificate | | | | | | | | | | | **Secţiunea a 3-a Impactul socioeconomic**  **3.1. Descrierea generală a beneficiilor și costurilor estimate ca urmare a intrării în vigoare a actului normativ**  Nu este cazul  **3.2. Impactul social**  Nu este cazul  **3.3. Impactul asupra drepturilor și libertăților fundamentale ale omului**  Nu este cazul  **3.4. Impactul macroeconomic**  Nu este cazul  **3.4.1. Impactul asupra economiei și asupra principalilor indicatori macroeconomici**  Nu este cazul  **3.4.2. Impactul asupra mediului concurențial și domeniul ajutoarelor de stat**  Nu este cazul  **3.5. Impactul asupra mediului de afaceri**  Nu este cazul  **3.6. Impactul asupra mediului înconjurător**  Nu este cazul  **3.7. Evaluarea costurilor și beneficiilor din perspectiva inovării și digitalizării**  Nu este cazul  **3.8. Evaluarea costurilor și beneficiilor din perspectiva dezvoltării durabile**  Nu este cazul  **3.9. Alte informații**  Nu au fost identificate | | | | | | | | | | **Secțiunea a 4-a Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri** | | | | | | | | | | * **mii lei -** | | | | | | | | | | Indicatori | | | Anul curent | Următorii 4 ani | | | | Media pe 5 ani | | 1 | | | 2 | 3 | 4 | 5 | 6 | 7 | | 4.1. Modificări ale veniturilor bugetare, plus/minus, din care: | | |  |  |  |  |  |  | | a) buget de stat, din acesta: | | |  |  |  |  |  |  | | (i) impozit pe profit | | |  |  |  |  |  |  | | (ii) impozit pe venit | | |  |  |  |  |  |  | | b) bugete locale: | | |  |  |  |  |  |  | | (i) impozit pe profit | | |  |  |  |  |  |  | | c) bugetul asigurărilor sociale de stat: | | |  |  |  |  |  |  | | (i) contribuţii de asigurări | | |  |  |  |  |  |  | | 4.2. Modificări ale cheltuielilor bugetare, plus/minus, din care: | | |  |  |  |  |  |  | | a) buget de stat, din acesta: | | |  |  |  |  |  |  | | (i) cheltuieli de personal | | |  |  |  |  |  |  | | (ii) bunuri si servicii | | |  |  |  |  |  |  | | b) bugete locale: | | |  |  |  |  |  |  | | (i) cheltuieli de personal | | |  |  |  |  |  |  | | (ii) bunuri şi servicii | | |  |  |  |  |  |  | | c) bugetul asigurărilor sociale de stat: | | |  |  |  |  |  |  | | (i) cheltuieli de personal | | |  |  |  |  |  |  | | (ii) bunuri si servicii | | |  |  |  |  |  |  | | d) alte tipuri de cheltuieli | | |  |  |  |  |  |  | | 4.3. Impact financiar, plus/minus, din care: | | |  |  |  |  |  |  | | a) buget de stat | | |  |  |  |  |  |  | | b) bugete locale | | |  |  |  |  |  |  | | 4.4. Propuneri pentru acoperirea creşterii cheltuielilor bugetare | | |  |  |  |  |  |  | | 4.5. Propuneri pentru a compensa reducerea veniturilor bugetare | | |  |  |  |  |  |  | | 4.6. Calcule detaliate privind fundamentarea modificărilor veniturilor și/sau cheltuielilor bugetare | | |  |  |  |  |  |  | | 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | | | | | | | a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată; |  | | | | | | | | b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. |  | | | | | | | | 4.8. Alte informații  Conform Legii bugetului de stat pentru anul 2023 nr. 368/2022, în bugetul MAT nu sunt alocate credite de angajament si credite bugetare pentru schema de ajutor de stat pentru sprijinirea industriei cinematografice.  La data elaborării prezentului proiect de act normativ nu se poate estima valoarea creditelor de angajament și creditelor bugetare necesare, aceasta fiind posibilă doar după analizarea documentațiilor. | | | | | | | | | **Secţiunea a 5-a:**  **Efectele proiectului de act normativ asupra legislaţiei în vigoare** | | | | | | | | | 5.1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | | În termen de 30 zile de la data intrării în vigoare a prezentei ordonanţe de urgenţă, la propunerea Ministerului Culturii, Guvernul va aproba prin hotărâre organizarea şi funcţionarea Oficiului de Film și Investiții Culturale.  În termen de 30 zile de la data intrării în vigoare a hotărârii Guvernului privind organizarea şi funcţionare a Oficiului de Film și Investiții Culturale, la propunerea Ministerului Culturii, Guvernul va aproba prin hotărâre procedura de gestionare și verificare a proiectelor preluate, de încheiere a acordurilor de finanțare și de efectuare a plăților aferente schemei preluate conform prezentei ordonanțe de urgență. | | | | | | | 5.2 Compatibilitatea proiectului de act normativ cu legislaţia în domeniul achiziţiilor publice | | Nu este cazul | | | | | | | 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE) | | Nu este cazul | | | | | | | 5.3.1. Măsuri normative necesare transpunerii directivelor UE | | Nu este cazul | | | | | | | 5.3.2. Măsuri normative necesare aplicării actelor legislative UE | | Nu este cazul | | | | | | | 5.4. Hotărâri ale Curții de Justiție a Uniunii Europene | | Nu este cazul | | | | | | | 5.5. Alte acte normative și/sau documente internaționale din care decurg angajamente asumate | | Nu este cazul | | | | | | | 5.6. Alte informații | | Nu au fost identificate | | | | | | | **Secţiunea a 6-a:**  **Consultările efectuate în vederea elaborării proiectului de act normativ** | | | | | | | | | 6.1. Informații privind neaplicarea procedurii de participare la elaborarea actelor normative | | Nu este cazul | | | | | | | 6.2. Informații privind procesul de consultare cu organizații neguvernamentale, institute de cercetare și alte organisme implicate | | Nu este cazul | | | | | | | 6.3. Informații despre consultările organizate cu autoritățile administrației publice locale | | Nu este cazul | | | | | | | 6.4. Informații privind puncte de vedere/opinii emise de organisme consultative constituite prin acte normative | | Nu este cazul | | | | | | | 6.5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | Proiectul necesită avizul:  Consiliului Economic și Social  Consiliului Concurenței  Consiliul Legislativ | | | | | | | 6.6. Alte informații | | Nu au fost identificate. | | | | | | | **Secţiunea a 7-a**  **Activităţi de informare publică privind elaborarea si implementarea proiectului de act normativ** | | | | | | | | | 7.1. Informarea societății civile cu privire la elaborarea proiectului de act normativ | | Proiectul a fost elaborat cu respectarea prevederilor Legii nr. 52/2003 privind transparenţa decizională în administraţia publică și a fost afișat pe site-ul Ministerului Antreprenoriatului și Turismului și Ministerului Culturii în data de \_\_\_.\_\_.2023. | | | | | | | 7.2.Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | | Nu este cazul. | | | | | | | **Secţiunea a 8-a Măsuri privind implementarea, monitorizarea și evaluarea proiectului de act normativ** | | | | | | | | | 8.1. Măsurile de punere în aplicare a proiectului de act normativ | | Conform legii. | | | | | | | 8.2. Alte informaţii | | Nu au fost identificate. | | | | | | |

Pornind de la aceste considerente a fost elaborat prezentul **Ordonanță de urgență privind modificarea alineatelor (7) – (9) ale articolului 2 din Ordonanţa de urgenţă a Guvernului nr. 121/2021 privind stabilirea unor măsuri la nivelul administrației publice centrale și pentru modificarea și completarea unor acte normative, precum și pentru stabilirea unor măsuri instituționale referitoare la gestionarea schemei de ajutor de stat pentru sprijinirea culturii de film și producției de film în România,** pe care îl supunem spre adoptare Guvernului.

|  |  |
| --- | --- |
| **MINISTRUL ANTREPRENORIATULUI ȘI**  **TURISMULUI**  **CONSTANTIN-DANIEL CADARIU** | **MINISTRUL CULTURII**  **LUCIAN ROMAȘCANU** |

**AVIZĂM FAVORABIL:**

**VICEPRIM-MINISTRU,**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

[MARIUS-CONSTANTIN BUDĂI](https://gov.ro/ro/guvernul/cabinetul-de-ministri/ministrul-muncii-i-solidaritatii-sociale)  
  
[MINISTRUL MUNCII ȘI SOLIDARITĂŢII SOCIALE](https://mmuncii.ro/j33/images/Documente/MMSS/Minister/CV_nov2021_Ministru_Marius-Constantin-Budai.pdf)

**Ministrul Finanțelor**

**adrian câciu**

**MINISTRUL JUSTIȚIEI**

**Marian - Cătălin PREDOIU**