**Ordonanță de urgență**

**privind modificarea alineatelor (7) – (9) ale articolului 2 din Ordonanţa de urgenţă a Guvernului nr. 121/2021 privind stabilirea unor măsuri la nivelul administrației publice centrale și pentru modificarea și completarea unor acte normative, precum și pentru stabilirea unor măsuri instituționale referitoare la gestionarea schemei de ajutor de stat pentru sprijinirea culturii de film și producției de film în România**

Luând în considerare că prin Hotărârea Guvernului nr. 421/2018 s-a instituit schema de ajutor de stat ce are ca scop sprijinirea culturii de film și producției de film în România, constând atât în filme cinematografice, astfel cum sunt definite la art. 1 din Ordonanța Guvernului nr. 39/2005 privind cinematografia, aprobată cu modificări și completări prin Legea nr. 328/2006, cu modificările și completările ulterioare, cât și în filme și seriale de televiziune, precum și orice alte producții audiovizuale astfel cum sunt definite în Convenția Europeană asupra coproducțiilor cinematografice, prin atragerea de producții străine,

Având în vedere că în conformitate cu art. 2 din Ordonanta de urgență a Guvernului nr. 121/2021, Ministerul Antreprenoriatului și Turismului este furnizorul schemei de ajutor de stat pentru sprijinirea culturii de film și producției de film în România constituită, conform prevederilor Hotărârii Guvernului nr. 421/2018, preluând această activitate prin reorganizarea Ministerului Economiei, Energiei și Mediului de Afaceri și respectiv a Ministerului Economiei, Antreprenoriatului și Turismului, care au preluat atribuțiile furnizorului schemei de ajutor de stat, respectiv Comisia Națională de Strategie și Prognoză,

Luând în considerare că schema de ajutor de stat are caracter multianual și se derulează până la data de 31 decembrie 2023, care reprezintă termenul limită până când se pot încheia acorduri de finanțare, cu respectarea legislației în domeniul ajutorului de stat, în limita creditelor de angajament aprobate anual prin legea bugetului de stat pentru această schemă, iar plata ajutorului de stat se efectuează în perioada 2018 - 2025, acoperind maximum 45% din cheltuielile eligibile pentru producția de film efectuate pe teritoriul României, în baza acordurilor de finanțare încheiate, în limita creditelor bugetare aprobate anual prin legea bugetului de stat pentru această schemă,

Având în vedere faptul că, potrivit dispozițiilor Hotărârii Guvernului nr. 421/2018, solicitantul trebuie să depună cererea de plată la autoritatea finanțatoare a schemei de ajutor de stat, ulterior finalizării proiectului de film şi utilizării fondurilor bugetare alocate, dar nu mai târziu de 2 ani de la încheierea Acordului de finanțare, însoțită de un raport de audit care să certifice suma cheltuielilor eligibile efectiv realizate în conformitate cu acordul de finanțare şi cu reglementările legale în vigoare,

Ținând cont de faptul că, pentru a fi decontate cererile de plată trebuie analizate rapoartele de audit care certifică suma cheltuielilor eligibile efectiv realizate ceea ce implică o analiză de specialitate în domeniul proiectelor culturale, precum și ținând cont de urgența realizării unei astfel de analize pentru încheierea acordurilor de finanțare în condiții optime,

Având în vedere neadoptarea unei proceduri care să prevadă modalitatea de analizare a rapoartelor de audit și de decontare a cheltuielilor eligibile în cadrul schemei de ajutor de stat în baza Hotărârii Guvernului nr. 421/2018 și procedura de decontare a cheltuielilor eligibile,

Având în vedere faptul că, în lipsa unei astfel de proceduri proceduri care să detalieze modalitatea de decontare a cererilor de plată, termenele de analiză aplicable furnizorului nu au început să curgă, precum și faptul că întârzierea în soluționarea proiectelor depuse nu poate fi imputată solicitanților,

În considerarea aplicării pe scară largă a unor programe de stimulare a investițiilor în acest domeniu la nivel european, aspect ce face deblocarea schemei de ajutor de stat reglementată de H.G. nr. 421/2018 o condiție esențială pentru ca România să redevină o destinație atractivă pentru investitorii internaționali în domeniul producției operelor audiovizuale și proiectelor culturale,

Luând în considerare circumstanțele excepționale de la data prezentei ordonanțe de urgență, legate de imposibilitatea finalizării analizei proiectelor depuse în lipsa aportului și expertizei specialiștilor în domeniu, cu consecința unor întârzieri semnificative în analizarea proiectelor și apariția a numeroase litigii,

Având în vedere întârzierea în analizarea cererilor de finanțare și semnarea acordurilor de finanțare pentru proiectele depuse în sesiunile 2018 -2020, precum și lipsa sesiunilor de concurs din anii 2021 și 2022

În considerarea faptului că, în lipsa unor măsuri imediate care să deblocheze administrarea schemei de ajutor, o serie de proiecte de investiții și de producție de opere audiovizuale vor fi redirecționate către alte state, care oferă deja aceste facilități, iar fără intervenția legislativă imediată, România va continua să fie ocolită de investitorii în producția de opere audiovizuale, iar companiile naționale din industrie și din domeniile conexe nu vor beneficia de condiții de finanțare adecvate pentru a derula proiecte internaționale pe teritoriul României,

Având în vedere faptul că, la nivelul Uniunii Europene, programele similare sunt administrate cu celeritate și eficiență în cadrul unor instituții având personal specializat în atragerea și gestionarea investițiilor în domeniul cultural,

Ținând cont de faptul că, Ministerul Culturii are ca și atribuții administrarea și gestionarea bunurilor, bugetelor și fondurilor alocate, prin subvenții sau finanțări nerambursabile, în materie de artă, cultură și patrimoniu, iar produsul cultural prin însăși definiția sa ține de domeniul cultural,

Având în vedere nevoia urgentă de creștere a gradului de absorbție al investițiilor private naționale și internaționale în domeniul culturii și producției de opere audiovizuale, obiectiv de importanță națională datorită impactului direct în economie și în mediul cultural și artistic,

În vederea organizării și gestionării eficiente a programelor de atragere a investițiilor în domeniul cultural și producția de opere audiovizuale, inclusiv schema de ajutor de stat pentru producția de opere audiovizuale reglementată de H.G. nr. 421/2018, precum și pentru promovarea României ca destinație de investiții în domeniile culturale și producția de opere audiovizuale și a altor produse culturale, prin personal având expertiză și atribuții specifice particularităților proiectelor culturale,

În conformitate cu obiectivele ale Ministerului Culturii, aprobate conform Programului de Guvernare 2021-2024,

Se impune ca furnizorul schemei de ajutor de stat privind sprijinirea industriei cinematografice să fie o instituție dedicată din subordinea Ministerului Culturii, urmând ca bugetul Ministerului Culturii să fie suplimentat cu sumele necesare finanțării schemei de ajutor de stat, astfel încât să se atingă obiectivele prevăzute în Hotărârea Guvernului nr. 421/2018 cu impact pozitiv asupra dezvoltării industriei cinematografice din România,

Întrucât neadoptarea unor măsuri în regim de urgenţă ar conduce la majorarea cheltuielilor ocazionate de întârzierea în deblocarea schemei de ajutor de stat și pierderea unor sume considerabile reprezentând investiții străine în producția de opere audiovizuale pe teritoriul României,

Având în vedere toate argumentele anterioare și nevoia de a interveni în reglementările actuale, se impune reglementarea, prin ordonanță de urgență, a înființării unei instituții de cultură specializate, care să urmărească și să atingă obiectivele prevăzute în Hotărârea Guvernului nr. 421/2018 cu impact asupra dezvoltării industriei cinematografice din România și să vină în sprijinul relansării economiei sectorului cultural în cel mai scurt timp de la constituirea sa,

Dat fiind faptul că aspectele indicate vizează interesul public și constituie o situație extraordinară, a cărei reglementare nu poate fi amânată, se impune adoptarea de măsuri imediate prin ordonanță de urgență.

În temeiul art. 115 alin. (4) din Constituția României, republicată,

**Guvernul României** adoptă prezenta ordonanță de urgență.

2. Se înființează Oficiul de Film și Investiții Culturale, denumit în continuare Oficiul, instituţie publică de cultură având personalitate juridică, subordonată Ministerului Culturii, finanţată din venituri proprii şi subvenţii acordate de la bugetul de stat, prin comasarea prin fuziune a Studioului de Creație Cinematografică și a Studioului VIDEO ART, instituții publice aflate în subordinea Ministerului Culturii, care se desființează.
3. Cheltuielile curente şi de capital ale Oficiului se finanţează din venituri proprii şi din subvenţii acordate de la bugetul de stat, prin bugetul Ministerului Culturii.
4. Finanțarea schemelor de ajutor de stat și a altor programe de finanțare gestionate de Oficiu se realizează de la bugetul de stat, prin bugetul Ministerului Culturii sau din veniturile proprii.
5. Oficiul este condus de către un manager (director general) conform dispozițiilor legale privind reglementarea managementului instituțiilor publice de cultură.
6. Atribuţiile, organizarea şi funcţionarea Oficiului se detaliază prin hotărâre a Guvernului, la propunerea Ministerului Culturii, adoptată în termen de 30 zile de la data intrării în vigoare a prezentei ordonanţe de urgenţă.
7. Înființarea Oficiului, respectiv desființarea prin comasare a instituţiilor publice prevăzute la alin. (1) va produce efecte la data intrării în vigoare a hotărârii Guvernului prevăzute la alin. (5).
8. Personalul instituţiilor care se reorganizează potrivit alin. (1) se preia şi va fi încadrat în limita numărului maxim de posturi aprobat pentru Oficiu, beneficiind de drepturile salariale acordate, potrivit legii, pentru categoriile de funcţii din cadrul Oficiului.
9. Încadrarea personalului instituţiilor care se reorganizează în numărul de posturi aprobat şi pe noile funcţii din cadrul Oficiului, precum şi stabilirea drepturilor salariale aferente se realizează în termen de maximum 45 de zile de la data intrării în vigoare a actului normativ prevăzut la alin.(5), cu respectarea regimului juridic aplicabil fiecărei categorii de funcţii.
10. În termen de 15 zile de la data intrării în vigoare a hotărârii Guvernului prevăzută la alin.(5), se preiau pe bază de protocoale de predare-preluare bunurile mobile şi imobile aflate în administrarea sau, după caz, în patrimoniul instituţiilor care se desființează.
11. Se autorizează Ministerul Finanţelor să introducă modificările în structura bugetului de stat şi în bugetul Ministerului Culturii pe anul 2023 corespunzător prevederilor prezentei ordonanţe de urgenţă, la propunerea ordonatorului principal de credite, în baza protocoalelor de predare-preluare.
12. Se autorizează Ministerul Culturii să detalieze modificările prevăzute la alin. (10), să introducă modificările corespunzătoare în anexele la bugetele proprii şi să le comunice Ministerului Finanţelor Publice.
13. Până la data semnării protocoalelor de predare-preluare prevăzute la alin. (9), instituţiile supuse reorganizării se finanţează din bugetele entităţilor existente anterior datei intrării în vigoare a prezentei ordonanţe de urgenţă.
14. La solicitarea Ministerului Culturii, Ministerul Finanţelor va emite precizări în legătură cu modificările în execuţia bugetului de stat ce decurg din aplicarea prevederilor prezentei ordonanţe de urgență.

Alineatele (7) - (9) ale articolului 2 din Ordonanța de urgență a Guvernului nr. 121/2021 privind stabilirea unor măsuri la nivelul administrației publice centrale și pentru modificarea și completarea unor acte normative, publicată în Monitorul Oficial al României, Partea I, nr. 1127 din 25 noiembrie 2021, cu modificările și completările ulterioare, se modifică și vor avea următorul cuprins:

”(7) Începând cu data de 30 septembrie 2023, ajutorul plătit în conformitate cu schema de ajutor de stat pentru sprijinirea culturii de film și producției de film în România, constituită conform prevederilor Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare, va fi suportat din bugetul de stat, prin bugetul Ministerului Culturii, în limita bugetului aprobat cu această destinație.

(8) Furnizorul schemei de ajutor de stat prevăzute la alin. (7) este Ministerul Culturii, iar administrator al schemei de ajutor de stat este desemnat Oficiul de Film și Investiții Culturale, instituţie publică de cultură aflată în subordinea Ministerului Culturii.

(9) Ministerul Culturii, în calitate de furnizor al schemei, împreună cu Oficiul de Film și Investiții Culturale, în calitate de administrator al schemei, preia de la Ministerul Antreprenoriatului și Turismului, pe bază de protocol de predare-preluare: toate acordurile de finanțare existente, cererile de ajutor depuse de aplicanți, cererile de plată, procesele-verbale și documentele emise de Comisia de Film România, rapoarte de audit, întreaga documentație aferentă schemei de ajutor de stat pe care o deține, dosarele aflate pe rolul instanțelor de judecată al căror obiect vizează derularea schemei de ajutor de stat, precum și elementele patrimoniale aferente schemei de ajutor de stat, înregistrate în contabilitate, în termen de maximum 45 zile de la data intrării în vigoare a hotărârii Guvernului privind organizarea și funcționarea Oficiului de Film și Investiții Culturale.”

2. În vederea realizării protocolului de predare-preluare prevăzut la Art. II alin. (3), în termen de maxim 30 de zile de la data intrării în vigoare a prezentei ordonanțe de urgență, Ministerului Antreprenoriatului și Turismului va pregăti spre predare documentația aferentă schemei de ajutor de stat transferate și va pune la dispoziția Ministerului Culturii o sinteză a proiectelor depuse, proiectelor analizate, hotărârilor adoptate de Comisia de Film în România, a acordurilor de finanțare semnate și a cererilor de plată depuse, cu indicarea expunerii bugetare aferente.
3. Începând cu data de 30 septembrie 2023, pe baza protocolului de predare-preluare semnat conform Art. II, Oficiul de Film și Investiții Culturale se subrogă în drepturile și obligațiile Ministerului Antreprenoriatului și Turismului și exercită drepturile şi îndeplineşte obligaţiile ce decurg din calitatea de administrator al schemei de ajutor de stat privind sprijinirea industriei cinematografice, constituită conform prevederilor Hotărârii Guvernului nr. 421/2018, cu modificările și completările ulterioare, conform legii și în limita bugetului aprobat cu această destinație.
4. Procedura de gestionare și verificare a proiectelor preluate, de încheiere a acordurilor de finanțare și de efectuare a plăților aferente schemei preluate conform Art. II se stabilește prin hotărâre a Guvernului, la propunerea Ministerului Culturii, formulată în termen de 30 zile de la data intrării în vigoare a hotărârii Guvernului prevăzută la Art. I, alin.(5).
5. Oficiul va desemna membrii Secretariatului Tehnic și va demara analizarea dosarelor din sesiunile anterioare, predate conform Art. II, fiind repus în termenele procedurale și de analiză a proiectelor depuse în cadrul schemei de ajutor de stat, care vor începe să curgă în termen de 30 de zile de la data aprobării procedurii prevăzute la alin. (2).
6. Oficiul va desemna membrii Secretariatului Tehnic și va demara analizarea dosarelor din sesiunile anterioare, predate conform Art. II cu luarea în considerare a respectării termenelor din Hotărârea Guvernului nr. 421/2018, cu modificările și completările ulterioare și a legislației secundare existentă, a situației litigioase, cu aplicarea normei în vigoare la data emiterii actelor supuse analizării, va solicita Comisiei de Film în România să emită hotărâri pentru cererile de finanțare deja depuse și care îndeplinesc condițiile legale, va încheia acorduri de finanțare pentru cererile deja depuse și care îndeplinesc condițiile legale și va efectua plățile pentru acordurile de finanțare care respectă condițiile cerute de lege.
7. Începând cu data de 30 septembrie 2023, încetează mandatul Comisiei de Film în România, desemnată prin Ordinul Ministrului Economiei, Energiei și Mediului de Afaceri nr. 3246/2020, cu modificările ulterioare. În termen de 30 de zile de la intrarea în vigoare a procedurii prevăzute la Art. III, alin. (3), Ministerul Culturii va desemna membrii Comisiei de film din România, prin ordin, conform dispozițiilor Hotărârii Guvernului nr. 421/2018, cu modificările și completările ulterioare.
8. Pentru activitatea desfășurată în cadrul Comisiei de film din România, începând cu data desemnării potrivit alin.(1), membrii au dreptul la o indemnizație lunară, pentru lunile în care desfășoară activitate, indiferent de numărul de ședințe, care se stabilește prin ordinul ministrului culturii și nu poate depăși 10% din indemnizația stabilită pentru secretar de stat. Plata indemnizației se asigură de la bugetul de stat.

**Art.V**

(1) Durata schemei de ajutor de stat instituită conform Hotărârii Guvernului nr. 421/2018, cu modificările și completările ulterioare, și preluată potrivit prevederilor prezentei ordonanțe de urgență, se prelungește cu un an.

(2) Oficiul de Film și Investiții Culturale poate încheia acorduri de finanţare în baza schemei până la data de 31 decembrie 2024, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă.

(3) Plata ajutorului de stat se efectuează în perioada 2018-2027, fără modificarea bugetului maxim al schemei, după cum urmează:

a) credite de angajament pentru emiterea de acorduri pentru finanţare pentru perioada 2018-2024;

b) credite bugetare pentru plata ajutorului de stat pentru perioada 2018-2027.

**Art. VI**

(1) Începând cu data intrării în vigoare a prezentei ordonanțe de urgență și până la data de 30 septembrie 2023 se suspendă aplicarea prevederilor Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare.

(2) Procedura de soluționare a cererilor de finanțare și cererilor de plată depuse anterior intrării în vigoare a prezentei ordonanțe de urgență va fi continuată de către Ministerul Culturii, în calitate de furnizor al schemei, împreună cu Oficiul de Film și Investiții Culturale, în calitate de administrator al schemei, începând cu data de 30 septembrie 2023.

|  |  |
| --- | --- |
|  |  |

**Prim – ministru**

**Nicolae – Ionel CIUCĂ**